CELEX: 62011CB0220
Language: ro
Date: 2012-03-01 00:00:00
Title: Cauza C-220/11: Ordonanța Curții (Camera a șasea) din 1 martie 2012 (cerere de pronunțare a unei hotărâri preliminare formulată de Nejvyšší správní soud — Republica Cehă) — Star Coaches s.r.o./Finanční ředitelství pro hlavní město Prahu [Articolul 104 alineatul (3) primul paragraf din Regulamentul de procedură — Directiva TVA — Regim special de taxare a agențiilor de turism — Prestarea, în beneficiul unor agenții de turism, a unui serviciu de transport cu autocarul, cu excluderea oricărui alt serviciu]

4.8.2012   
            
            
               RO
            
            
               Jurnalul Oficial al Uniunii Europene
            
            
               C 235/4
            
         Ordonanța Curții (Camera a șasea) din 1 martie 2012 (cerere de pronunțare a unei hotărâri preliminare formulată de Nejvyšší správní soud — Republica Cehă) — Star Coaches s.r.o./Finanční ředitelství pro hlavní město Prahu
   (Cauza C-220/11) (1)
   
   (Articolul 104 alineatul (3) primul paragraf din Regulamentul de procedură - Directiva TVA - Regim special de taxare a agențiilor de turism - Prestarea, în beneficiul unor agenții de turism, a unui serviciu de transport cu autocarul, cu excluderea oricărui alt serviciu)
   2012/C 235/05
   Limba de procedură: ceha
   
      Instanța de trimitere
   
   Nejvyšší správní soud
   
      Părțile din acțiunea principală
   
   
      Reclamantă: Star Coaches s.r.o.
   
      Pârâtă: Finanční ředitelství pro hlavní město Prahu
   
      Obiectul
   
   Cerere de pronunțare a unei hotărâri preliminare — Nejvyšší správní soud — Interpretarea articolului 306 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială 09/vol. 3, p. 7) — Aplicarea regimului special al agențiilor de turism unui operator economic care, fără a fi o agenție de turism, furnizează agențiilor de turism un serviciu de transport cu autobuzul cu excluderea altor servicii de călătorie
   
      Dispozitivul
   
   O societate de transport care efectuează doar transportul de persoane, prestând agențiilor de turism servicii de transport cu autocarul, și care nu mai prestează niciun alt fel de serviciu, precum cazarea, activitatea de ghid turistic sau de consiliere, nu realizează operațiuni care intră în regimul special pentru agențiile de turism prevăzut la articolul 306 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată.
   
      (1)  JO C 219, 23.7.2011.